Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 236/12/8811	Trebišov, 23.9.2013
EEČ : 2-69-502-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka si neplnila vyživovaciu povinnosť, ktorá jej vyplýva zo Zákona o rodine, ako aj z rozsudku XXXXX zo dňa 10.11.2010, ktorý nadobudol právoplatnosť dňa 06.12.2010, ktorým má určené v mieste trvalého bydliska, ako aj inde prispievať na výživu svojho XXXXX XXXXX t. č. v Reedukačnom centre XXXXX, Školská 158, sumou 30% zo sumy životného minima, teda po 25,38 €, od 01.07.2011 po 26,- €, od 01.07.2012 po 26,65 €, od 01.07.2013 po 27,13 € mesačne vždy do 25-teho dňa, toho ktorého mesiaca vopred na účet Reedukačného centra XXXXX, Školská 158, avšak túto povinnosť si neplní od mesiaca január 2011 do mesiaca júl 2013 vrátane, čím takto na bežnom výživnom vznikol dlh vo výške 784,56 €. 

lebo zanikla trestnosť činu

Odôvodnenie:
	Uznesením policajného orgánu OO PZ Sečovce pod sp. zn. ČVS: ORP-235/SE-TV-2012 zo dňa 30.04.2013 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 

	Obvinená v priebehu skráteného vyšetrovania využila ustanovenie § 86 písm. a Tr. zák. o účinnej ľútosti a dlh na bežnom výživnom za žalované obdobie od mesiaca január 2011 do mesiaca júl 2013 vrátane, dokedy dieťa bolo umiestnené v Reedukačnom centre XXXXX, vo výške 784,56 €, uhradila Reedukačnému centru XXXXX, Školská 158 peňažnými poštovými poukazmi na účet Reedukačného centra XXXXX. 
Uvedenú skutočnosť potvrdila vo svojej výpovedi dňa 10.09.2013 p. XXXXX - sociálna pracovníčka RC XXXXX, v ktorej uviedla, že dlh na bežnom výživnom za žalované obdobie považuje zo strany XXXXX za uhradený.

Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.  

Poučenie:
Proti tomuto  uzneseniu  je prípustná sťažnosť, ktorú možno podať do 3 dní od  oznámenia na Krajskú prokuratúru v Košiciach,        prostredníctvom tunajšej  prokuratúry.  Sťažnosť má odkladný účinok.

JUDr. Valéria Kovalová
prokurátorka